ꦢꦫꦺꦱ꧀꧈ꦧꦼꦭꦸꦏ꧀꧈ꦲꦸꦠꦮꦒꦸꦮꦼꦒ꧀ꦪꦲꦶꦏꦸ ꦩꦤꦸꦏ꧀‍ꦏꦁꦏꦊꦧꦸꦲꦁꦒꦺꦴꦠꦎꦂꦝꦺꦴꦱ꧀ꦠꦿꦶꦒꦶꦥ꦳ꦺꦴꦂꦩꦺꦱ꧀꧉ ꦩꦤꦸꦏ꧀ꦲꦶꦏꦶꦲꦺꦮꦺꦴꦤ꧀ꦤꦶꦁꦩꦤꦸꦏ꧀ꦏꦁꦒꦭꦏ꧀ (꧌ꦏꦂꦤꦶꦥ꦳ꦺꦴꦫ꧌, ꦥꦔꦤ꧀ꦤꦤ꧀ꦤꦺꦢꦒꦶꦁ) ꦭꦤ꧀ꦏꦊꦧꦸ ꦏꦺꦮꦤ꧀ꦮꦼꦔꦶ (ꦤꦺꦴꦏ꧀ꦠꦸꦂꦤꦭ꧀)꧉ ꦱꦏꦧꦺꦃꦲꦤ꧀ꦤꦺ꧈ꦲꦤꦏꦶꦫꦏꦶꦫ ꧇꧒꧒꧒꧇ ꦱ꧀ꦥꦺꦱꦶꦪꦺꦱ꧀ꦏꦁꦮꦶꦱ꧀ꦢꦶꦔꦼꦂꦠꦺꦤ꧀ꦤꦶ꧈ꦏꦁꦚꦼꦧꦂꦲꦶꦁꦢꦺꦴꦚꦏꦗꦧꦄꦤ꧀ꦠꦂꦠꦶꦏ꧈ꦱꦥꦺꦫꦁꦔꦤ꧀‍ꦒꦿꦸꦤ꧀ꦭꦤ꧀꧈ꦭꦤ꧀ꦥꦸꦭꦺꦴꦥꦸꦭꦺꦴꦏꦥꦼꦚ꧀ꦕꦶꦭ꧀꧉

ꦩꦤꦸꦏ꧀ꦢꦫꦺꦱ꧀ꦏꦭꦺꦴꦏꦲꦩꦂꦒꦩꦿꦶꦥꦠ꧀ꦠꦺꦏꦁꦒꦼꦝꦺꦭꦤ꧀ꦩꦝꦼꦥ꧀ꦔꦉꦥ꧀꧈ꦲꦺꦴꦫꦏꦪꦩꦤꦸꦏ꧀ꦩꦤꦸꦏ꧀ꦭꦶꦪꦤꦺꦏꦁꦩꦿꦶꦥꦠ꧀ꦠꦺꦩꦝꦼꦥ꧀ꦩꦶꦫꦶꦁ꧉ ꦕꦸꦕꦸꦏ꧀ꦲꦺꦩꦤꦸꦏ꧀ꦢꦫꦺꦱ꧀ꦧꦺꦁꦏꦺꦴꦁꦠꦸꦂꦭꦤ꧀ꦝꦼꦥ꧀ꦏꦪꦕꦕꦸꦏ꧀ꦲꦺꦩꦤꦸꦏ꧀‍ꦒꦫꦸꦝ꧉ ꦮꦸꦭꦸꦲꦶꦁꦱꦶꦫꦃꦲꦺꦩꦲꦸꦗꦸꦢ꧀‍ ꧌ꦧꦸꦤ꧀ꦢꦼꦂꦫꦤ꧀ꦫꦲꦶ꧌꧉ ꦫꦲꦶꦤꦺꦩꦤꦸꦏ꧀ꦢꦫꦺꦱ꧀ꦏꦠꦺꦴꦤ꧀ꦲꦥꦶꦏ꧀ꦧꦔꦼꦠ꧀꧈ꦤꦔꦶꦁꦏꦼꦉꦥ꧀ꦏꦠꦺꦴꦤ꧀ꦩꦼꦢꦺꦤ꧀ꦤꦶ꧉ ꦲꦥꦩꦤꦺꦃꦒꦸꦭꦸꦤꦺꦩꦤꦸꦏ꧀ꦢꦫꦺꦱ꧀ꦲꦶꦏꦶꦧꦶꦱꦢꦶꦥꦸꦠꦼꦂꦔꦤ꧀ꦠꦶ ꧇꧑꧘꧐꧇ ꦢꦿꦗꦠ꧀ꦩꦩ꧀ꦧꦸꦫꦶ꧉ ꦭꦸꦩꦿꦃꦲꦺꦩꦤꦸꦏ꧀ꦢꦫꦺꦱ꧀ꦮꦸꦭꦸꦤꦺꦭꦸꦫꦶꦏ꧀꧈ꦮꦂꦤꦤꦺꦫꦢꦱꦺꦴꦏ꧀ꦭꦠ꧀ꦲꦸꦠꦮꦏ꧀ꦭꦮꦸꦲꦤ ꦧꦼꦂꦕꦏ꧀ꦧꦼꦂꦕꦏ꧀‍ꦲꦶꦉꦁꦭꦤ꧀‍ꦥꦸꦠꦶꦃ꧉ ꦧꦸꦤ꧀ꦠꦸꦠ꧀ꦠꦺꦭꦸꦩꦿꦃꦲꦺꦩꦸꦁꦕꦼꦏꦏ꧀꧈ꦤꦔꦶꦁꦱ꧀ꦮꦶꦮꦶꦤꦺꦒꦼꦝꦺꦭꦤ꧀ꦲꦩ꧀ꦧ꧉ ꦲꦩ꧀ꦧꦤꦺꦱ꧀ꦮꦶꦮꦶꦤꦺꦧꦶꦱꦔꦤ꧀ꦠꦶꦥꦶꦁꦠꦼꦭꦸꦤꦺꦢꦮꦤꦺꦲꦮꦏ꧀ꦲꦺ꧉

ꦭꦸꦩꦿꦃꦲꦺꦩꦤꦸꦏ꧀ꦢꦫꦺꦱ꧀ꦒꦺꦴꦭꦺꦏ꧀ꦥꦔꦤ꧀ꦲꦶꦁꦮꦪꦃꦮꦼꦔꦶ꧉ ꦒꦺꦴꦭꦺꦏ꧀ꦥꦔꦤ꧀ꦤꦺꦤꦭꦶꦏꦮꦼꦏ꧀ꦠꦸꦱꦸꦧꦸꦃꦭꦤ꧀ꦱꦺꦴꦫꦺ krepuskular꧉ ꦏꦗꦧꦲꦶꦏꦸꦲꦤꦲꦸꦒꦩꦤꦸꦏ꧀ꦢꦫꦺꦱ꧀ꦏꦁꦒꦺꦴꦭꦺꦏ꧀ꦥꦔꦤ꧀ꦲꦶꦁ ꦮꦼꦏ꧀ꦠꦸꦲꦮꦤ꧀꧉
ꦩꦤꦸꦏ꧀ꦢꦫꦺꦱ꧀ꦥꦔꦤ꧀ꦤꦤ꧀ꦤꦺꦩꦕꦼꦩ꧀ꦩꦕꦼꦩ꧀ꦏꦺꦮꦤ꧀꧈ꦏꦪꦠ ꦒꦼꦒꦽꦩꦼꦠ꧀꧈ꦏꦺꦴꦝꦺꦴꦏ꧀꧈ꦠꦶꦏꦸꦱ꧀꧈ꦭꦤ꧀ꦭꦶꦪꦭꦶꦪꦤꦺ꧉
ꦩꦤꦸꦏ꧀ꦢꦫꦺꦱ꧀ꦲꦶꦏꦸꦏꦒꦺꦴꦭꦺꦴꦁꦏꦺꦮꦤ꧀‍ꦏꦂꦤꦶꦥ꦳ꦺꦴꦫ꧈ꦥꦏꦤ꧀ꦤꦤ꧀ꦤꦺꦢꦒꦶꦁꦲꦸꦠꦮꦏꦺꦮꦤ꧀ꦲꦸꦫꦶꦥ꧀꧉ ꦥꦒꦮꦺꦪꦤ꧀ꦤꦺꦪꦩ꧀ꦧꦝꦺꦴꦒ꧀ꦏꦺꦮꦤ꧀ꦏꦺꦮꦤ꧀ꦕꦶꦭꦶꦏ꧀꧈ꦏꦪꦠ: ꦠꦶꦏꦸꦱ꧀꧈ꦏꦝꦭ꧀꧈ꦠꦿꦸꦮꦺꦭꦸ꧈ꦭꦤ꧀ꦱꦧꦚ꧀ꦗꦸꦂꦫꦺ꧉

ꦲꦶꦁꦢꦺꦴꦚꦏꦸꦭꦺꦴꦤ꧀ (ꦌꦫꦺꦴꦥ)꧈ꦏꦺꦮꦤ꧀ꦲꦶꦏꦶꦢꦶꦲꦫꦤ꧀ꦤꦶꦏꦺꦮꦤ꧀ꦱꦶꦁ ꦮꦶꦕꦏ꧀ꦱꦤ꧈ꦤꦔꦶꦁꦲꦶꦁꦢꦺꦴꦚꦮꦺꦠꦤ꧀ (ꦄꦱꦶꦪ) ꦏꦺꦮꦤ꧀ꦲꦶꦏꦶꦏꦲꦁꦒꦼꦥ꧀ꦥꦿꦠꦤ꧀ꦝꦤꦶꦁꦩꦭ꧈ꦏꦱꦿꦶꦥꦃꦲꦤ꧀ꦲꦸꦠꦮꦊꦭꦪꦸ꧉ ꦩꦸꦭꦤꦶꦁꦧꦱꦩꦭꦪꦸ꧈ꦏꦺꦮꦤ꧀ꦲꦶꦏꦶꦢꦶꦲꦫꦤ꧀ꦤꦶ ꧌ꦧꦸꦫꦸꦁꦲꦤ꧀ꦠꦸ꧌ ꦲꦸꦠꦮ ꧌ꦩꦤꦸꦏ꧀ꦥꦠꦶ꧌꧉ ꦠꦼꦩ꧀ꦧꦸꦚ ꧌ꦲꦤ꧀ꦠꦸ꧌ ꦲꦶꦏꦸꦲꦶꦁꦧꦱꦗꦮꦏꦸꦤꦲꦸꦒꦲꦤ ꦭꦤ꧀ꦠꦼꦒꦼꦱ꧀ꦱꦺꦥꦠꦶ꧉

ꦗꦶꦤꦶꦱ꧀ꦱꦶꦁ ꦩꦤꦸꦏ꧀ ꦢꦫꦺꦱ꧀ 
ꦎꦂꦣꦺꦴ Strigiformes ꦏꦥꦺꦫꦁ ꦢꦢꦶ 2 ꦏꦸꦭꦮꦂꦒ (familia), ꦪ ꦲꦶꦏꦸ ꦱꦸꦏꦸ ꦩꦤꦸꦏ꧀ ꦱꦺꦫꦏ꧀ ꦲꦸꦠꦮ ꦧꦸꦫꦸꦁ-ꦲꦤ꧀ꦠꦸ ꦒꦸꦣꦁ (Tytonidae) ꦭꦤ꧀ ꦩꦤꦸꦏ꧀ ꦢꦫꦺꦱ꧀ ꦱꦗꦠꦶ (Strigidae). ꦲꦏꦺꦃ ꦲꦶꦁ ꦲꦤ꧀ꦠꦫꦤꦺ ꦩꦤꦸꦏ꧀ ꦲꦶꦏꦶ ꦏꦁ ꦏꦊꦧꦸ ꦗꦶꦤꦶꦱ ꦌꦤ꧀ꦝꦼꦩꦶꦏ꧀ (ꦲꦤꦤꦺ ꦩꦸꦁ ꦲꦶꦁ ꦭꦭꦢ꧀ꦢꦤ꧀ ꦕꦶꦭꦶꦏ꧀ ꦭꦤ꧀ ꦲꦺꦴꦫ ꦠꦶꦤꦼꦩꦸ ꦲꦶꦁ ꦭꦭꦢ꧀ꦢꦤ꧀ ꦭꦶꦪ) ꦲꦶꦁ ꦆꦤ꧀ꦝꦺꦴꦤꦺꦱꦶꦪ, ꦩ꧀ꦭꦶꦒꦶ ꦱꦏ ꦩꦂꦒ Tyto, Otus, ꦭꦤ꧀ Ninox.

ꦕꦺꦴꦤ꧀ꦠꦺꦴ-ꦕꦺꦴꦤ꧀ꦠꦺꦴꦤꦺ:
 ꦩꦤꦸꦏ꧀ ꦧꦼꦭꦸꦏ꧀ Pere David
 ꦩꦤꦸꦏ꧀ ꦧꦼꦭꦸꦏ꧀ ꦒꦫꦸꦣ ꦄꦤ꧀ꦝꦩꦤ꧀
 ꦩꦤꦸꦏ꧀ ꦧꦼꦭꦸꦏ꧀ ꦏꦼꦭꦧꦸ ꦧꦼꦱꦂ

Tytonidae 
 ꦱꦺꦫꦏ꧀ ꦗꦮ (Tyto alba)
 ꦱꦺꦫꦏ꧀ ꦧꦸꦏꦶꦠ꧀ (Phodilus badius)
ew

Strigidae 
 ꦕꦼꦊꦥꦸꦏ꧀ ꦉꦧꦤ꧀ (Otus lempiji)
 ꦧꦼꦭꦸꦏ꧀ ꦗꦩ꧀ꦥꦸꦏ꧀ (Bubo sumatranus)
 ꦧꦼꦭꦸꦏ꧀ ꦏꦼꦠꦸꦥ (ꦏꦼꦠꦸꦥ ꦏꦼꦠꦸꦥꦸ)
 ꦥꦸꦁꦒꦺꦴꦏ꧀ ꦱꦺꦴꦏ꧀ꦭꦠ꧀ (Ninox scutulata)
 ꦏꦺꦴꦏꦺꦴꦏ꧀ ꦢꦫꦺꦱ꧀ (Strix leptogrammica)

ꦕꦛꦼꦠ꧀ꦠꦤ꧀ ꦱꦸꦏꦸ 

 
Topik biologi
Manuk